Home -- Fulfulde -- Perform a PLAY -- 047 (Arsonist 6)
47. Huååoowo yiite 6
Alat kiikiiɗe, hari TaïBu no jooɗii ka yaasi, himo ndaarude ko naange ngen woni kon ka åaawo pelle leydi Haïti ndin. Hari himo weltii fii ko o wonti kon paykun Alla. Ben makko ñanneejo ýettuɗo Kitaabul Muggadasi on, woni ka woɗɗitii, o seekiti nde. Kono o waawaali haa hannde woɗɗitingol mo e Iisaa Joomi on, sabu himo ka nder åernde. Hari TaïBu monanaaki ben makko, on no jooɗii ka tata, himo iwlaade ka binnde yiite. Himo yiɗunoo mo no woniri woo. Hara himo humpitinoo fii yewtere hesere nden ka kumpite?
TaïBu : "Baaba, Malaaɗo aray alati kala ka hoɗo fii waajagol."
Umaru : "Hino åuri moýýude ka tertoɗaa waɗugol ɗun."
Kanko Umaru himo ŋurŋurta, kono ɗun accaali mo yahugol tefa ka åaawo moftal oo bimbi. Himo miijii soono kala fii konguɗi Malaaɗo ɗin.
Malaaɗo : "Annabi Iisaa wattitii ngurndan an ɗan, miɗo wuuri e nder kulol ruuhuuji ɗi mi kurkaninoo ɗin ko feýýi. Kono åay mi yewtaama fii giggol Alla ngol, mi gomɗini. Jooni miɗo weltii, miɗo anndi kadi wondema annabi Iisaa no wonndi e an soono wo, mi hawkaaki."
Oo wi’eteeɗo Umaru naati ka nder suudu tosokuru ndu o darnani ndun ruuhuuji ɗin.
Umaru : "Onon ɗii ruuhuuji, hollee lan doole mon ɗen. Jippinee yiite ngen e hoore juulirde nden, sunnon nde. Hara mi wallitoto on waɗugol ɗun?"
Tummbere-jemma, oo wi’eteeɗo Umaru no jogitii huntere leggal ka juulirde. Himo jala fewndo ko o waɗata yiite ngen e hoore warñakere ñappiraande huɗo.
Tun nde wootere, goɗɗo jogitii mo junngo ngon. Ñanneejo on yani.
Umaru : "Malaaɗo, ko honto iwuɗaa?"
Malaaɗo : "Annabi Iisaa imminii lan fii yewtugol ma, himo yiɗu-maa."
Umaru : "Hara himo waawi yiɗude lan kadi? Mi kurkanike ruuhuuji ɗin, mi fenii, mi eååii ittugol wonkii, hari miɗo fokkiti sunnugol juulirde nden. Wurin hay mi seekii Kitaabul Muggadasi mo TaïBu jeyi on. Hara himo waawi yiɗude lan haa jooni?"
Malaaɗo : "Ko sabu junuubaaji ɗi waɗuɗaa ɗin fow, o maayani ka leggal altindiraangal, o yaafanto ma."
Umaru : "Mi ninsii bonnere an nden, miɗo faalaa åuttu e miɗo faalaa wontugol paykun Alla jooni ɗoo."
Hari ñanneejo on ko e soobee woni. O sunni piiji ñanneyaagal ɗi o huutoraynoo ɗin fow, o fuɗɗii ngurndan kesan. Yimåe åen fow no sutii yeeso makko jalbungo ngon e weltaare makko nden. Kono ko TaïBu åurnoo fow weltaade.
Ko annabi Iisaa woni fooluɗo on ndii leydi wi’eteendi Haïti e himo wondi e men. O jaååoto kala arɗo e makko e on faalaaɗo wontugol paykun Alla.
"Kono kala jaååiiåe mo, gomɗini innde makko nden, ko åen o newnani wonugol åiååe Alla." (Yuuhanna 1 : 12); ko ɗun woni ko Kitaabul Muggadasi on holli en.
Yewtooåe : Fillitotooɗo, TaïBu, Umaru e Malaaɗo
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant